КОМИ РЕСПУБЛИКАЛÖН ОЛАНПАС

**«Коми Республикаын муниципальнöй районъяслы (кар кытшъяслы) сьöм отсöг сетан фонд йылысь» Коми Республикаса Оланпаслöн 3 статьяö вежсьöмъяс пыртöм йылысь**

Примитöма Коми Республикаса

Государственнöй Сöветöн 2009 вося ноябр 12 лунö

**1 статья.** Пыртны «Коми Республикаын муниципальнöй районъяслы (кар кытшъяслы) сьöм отсöг сетан фонд йылысь» Коми Республикаса Оланпаслöн 3 статьяö(Коми Республикаса государственнöй власьт органъяслöн индöд-тшöктöмъяс, 2006, 2 №, 4219 ст.; 2007, 1 №, 4662 ст.; 11 №, 5157 ст.) татшöм вежсьöмъяс:

1. Медводдза абзацын «Республиканскöй бюджет лöсьöдiгöн» кывъяс вежны «Муниципальнöй юкöнъяслöн бöрйöм органъяскöд сёрнитчöмöн республиканскöй бюджет лöсьöдiгöн» кывъясöн.

2. Коймöд абзац гижны тадзи:

«Торъя йöзлöн чöжöс вылö вотысь мынтысян содтöд нормативъяс индöны куим воысь оз регыдджык кадколаст вылö. Öнiя финансöвöй во чöжöн муниципальнöй районъяс (кар кытшъяс) бюджетъясö индöм мынтысян нормативъяссö вежны оз позь.».

**2 статья.** Тайö Оланпасыс вынсялö сiйöс официальнöя йöзöдан лунсянь.

Коми Республикаса Юралысь В.А. Торлопов

Сыктывкар

2009 вося ноябр 18 лун

117-РЗ №

Исакова 987 пас